ELŐTERJESZTÉS

**a Gazdasági és Városstratégiai Bizottság 2018. december 3-i ülésére**

**Javaslat a volt EPCOS területen helyiség ideiglenes hasznosítására**

A Haladás VSE (9700 Szombathely, Rohonci út 3.) határozott idejű, egy évre szóló szerződéssel bérli a Szombathely 5487/31 helyrajzi számú, a volt EPCOS területén található, Szent László király utca 6. szám alatti, 16-os épület II. emeleti, 480 m2 területű munkacsarnokát, a Sportíjász Szakosztály edzéseinek céljából. A bérleti szerződést a SZOVA Zrt. a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 16. § (1) bekezdése alapján kötötte meg, amely 2018. december 31-ig szól.

Bokor Zsolt, mint a Haladás VSE Sportigazgatója kérelemmel fordult hivatalunkhoz és a Szombathelyen, 2018. november 5-én kelt levelében kérte a Sportíjász Szakosztály további elhelyezését az érintett ingatlan tekintetében, sportíjászaik számára.

A fentiek figyelembevételével a SZOVA Zrt., mint az ingatlan vagyonkezelője kiadta a kezelői hozzájárulást az alábbi feltételekkel:

* a részben hasznosított épületben a szerződés határozatlan időre, de legfeljebb az épület bontásáig, vagy végleges hasznosításáig szóljon,
* a SZOVA Zrt. szakértője a bérleti díj összegét nettó 200,-Ft/m2/hó+ÁFA összegben határozta meg, amelynek esetleges emeléséről minden év április 1-jével az önkormányzat költségvetési rendeletének elfogadásával egy időben dönt az önkormányzat.

Tájékoztatom a Tisztelt Bizottságot arról, a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 16. § (2) bekezdése szerint az önkormányzati vagyon kezelője a gazdasági ügyekkel foglalkozó bizottság előzetes hozzájárulásával dönt ingatlan, ingatlanrész, ingóság egyszeri és további előjogot nem biztosító, 1 évet meghaladó vagy határozatlan időre szóló használatba, bérbe adásáról illetve bérbe vételéről.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2018. november 29.**

**/: Dr. Puskás Tivadar :/**

**Határozati javaslat**

**........../2018. (XII.3.) GVB. sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 16. § (2) bekezdése alapján hozzájárul, hogy a SZOVA Szombathelyi Vagyonhasznosító és Városgazdálkodási Zrt. - mint az 5487/31 hrsz-on fekvő Szombathely Megyei Jogú Város Önkormányzata kizárólagos tulajdonában álló ingatlan vagyonkezelője – a szombathelyi 5487/31 hrsz-ú, Szent László király u. 6. szám alatti, volt EPCOS terület 16-os épület II. emeletén lévő 480 m2 nagyságú helyiségét a Haladás VSE Sportíjász Szakosztály részére 2019. január 1. napjától határozatlan időre vagy az épület más célú hasznosításáig bérbe adja.

A bérleti díj mértéke nettó 200,-Ft/m2/hó+ÁFA.

A Bizottság felkéri a SZOVA Zrt. képviselőjét, hogy a bérleti szerződést megkösse.

**Felelős**: Lendvai Ferenc, a Bizottság elnöke

Molnár Miklós alpolgármester

(végrehajtásért felelős:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója)

**Határidő:** 2018. december 20.